জালাল উদ্দিন রুমী, শায়েস্তাগঞ্জ থেকে ॥ শায়েস্তাগঞ্জে ৬০ লিটার চোলাই মদ সহ কুখ্যাত মাদক ব্যবসায়ী আবুল কালম আজাদ ওরফে সাইলু (২৫)কে গ্রেফতার করেছে থানা পুলিশ। জানা যায়, গতকাল শনিবার সন্ধ্যা সাড়ে ৬ টার দিকে গোপন সংবাদের ভিত্তিতে শায়েস্তাগঞ্জ থানার অফিসার ইনচার্জ মোঃ ইয়াসিনুল হকের নেতৃত্বে ও এস আই রাহাত খান সহ একদল পুলিশ শায়েস্তাগঞ্জ থানার নুরপুর ইউনিয়নের পুরাসুন্দা গ্রামে অভিযান চালায়। এ সময় কুখ্যাত মাদক ব্যবসায়ী আবুল কালাম আজাদ ওরফে সাইলু কে ৬০ লিটার চোলাই মদ সহ গ্রেফতার করা হয়। সে শায়েস্তাগঞ্জ থানার নুরপুর ইউনিয়নের সুরাবই গ্রামের মৃত আব্দুর নূরের পুত্র। পুলিশ জানায়, সাইলুর বিরুদ্ধে ১০টি মাদক দ্রব্য আইনে মামলা রয়েছে। সুত্র জানায়, সাইলু চুনারুঘাট উপজেলার লালচান্দ ও দেউন্দি চা-বাগান থেকে ...